作者：刘将孙
词牌/韵律：金缕曲・贺新郎

paragraphs: 我老无能矣。
叹人生、得开笑口，一年闲几。
去景悠悠如有待，白发已非春事。
便一笑、何曾是喜。
我本渔樵孟诸野，向举家、尽叹今如是，空自苦，有谁似。
堆堆独坐文书里。
是无能、爱闲爱静，清时有味。
出处古今无真是，往往君言有理。
看攘臂、后来锋起。
汉晋唐虞一杯水，只鲁连、犹未知之耳。
况碌碌，共馀子。